# Pregledanje Weba

U ovom modulu Sistemskih postavki možete izabrati razne opcije ponašanja K‑osvajača kao KDE‑ovog integrisanog veb pregledača.

Ako je popunjeno Pitaj za ime i fasciklu kada se obeleživač dodaje, K‑osvajač će vam pri dodavanju novog obeleživača omogućiti da promenite naslov obeleživača i izaberete fasciklu u koju će biti smešten.

Popunite Prikaži samo obeležene obeleživače u traci obeleživača i K‑osvajač će u traci obeleživača prikazivati samo one obeleživače za koje ste to odredili u uređivaču obeleživača.

Sledeća opcija koju možete uključiti na ovoj stranici je Dopuna formulara. Ako popunite ovu kućicu, K‑osvajač pamtiti kako popunjavate pitanja iz formulara, te pokušavati da ih kasnije popuni odgovorima koje ste ranije unosili.

Broj stavki formulara koje K‑osvajač pamti možete podesiti ispod, preko brojčanika Najveći broj dopuna:.

Naravno, sve čime K‑osvajač ispuni formular možete urediti pre predavanja formulara.

Sledeća opcija je Promeni pokazivač nad vezom. Ako je izabrana, oblik pokazivača promeniće se (obično u šaku) kad god se nadnese nad hipervezu. Ovo olakšava uočavanje veza, naročito kada su u vidu slika.

Ako je popunjeno Srednji klik otvara URL u izboru, desnim klikom u prikazu K‑osvajača možete otvoriti URL trenutno u izboru.

Jedna mogućnost zarad udobnosti je da ako uključite Desnim klikom unazad kroz istorijat, klik na praznu oblast (tj. ne na vezu) u K‑osvajačevom prozoru imaće isto dejstvo kao i dugme Nazad na traci alatki.

Uključenje Automatsko odgođeno osvežavanje/preusmeravanje dopušta veb sajtovima da vas pošalju na drugu stranicu bez vašeg zahteva. U mnogim slučajevima ovo je pogodnost. Na primer, veb sajt je premešten na novi URL; mnogi vebmasteri ostaviće na staroj adresi stranicu koja vam saopštava da je sajt premešten, te da biste možda hteli da promenite obeleživač, a zatim vas automatski sprovodi do novog veb sajta. Ova mogućnost pak može zbunjivati ili nervirati, ili se zloupotrebiti, stoga možete odlučiti da je isključite.

Aktivacija pristupnih tastera tasterom Ctrl: pritiskom tastera Ctrl pri gledanju veb stranice aktivirate pristupne tastere. Pražnjenjem kućice isključujete ovu mogućnost pristupačnosti. K‑osvajač mora biti ponovo pokrenut da bi izmena stupila na snagu.

Šalji DNT zaglavlje veb sajtovima (koje kaže da ne želim da me prate): popunite ovu kućicu ako želite da stavite do znanja veb sajtovima da ne želite praćenje svojih navika u pregledanju Weba.

Nudi upisivanje lozinke veb sajta: ispraznite ovu kućicu da više ne biste bili pitani o upisivanju lozinki veb sajtova.